**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL NEKILNOJAMOJO TURTO PERDAVIMO PAGAL PANAUDOS SUTARTĮ**

**LIETUVOS RESPUBLIKOS ŽEMĖS ŪKIO RŪMAMS**

2018 m. rugsėjo d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 4 dalimi, Šilutės rajono savivaldybės 2014-10-30 sprendimu Nr. T1-2284 patvirtinto Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo 3 punktu bei atsižvelgdama į asociacijos Lietuvos Respublikos žemės ūkio rūmų 2018-09-03 raštą Nr. 1.05-0442 „Dėl panaudos sutarties pratęsimo“, Šilutės rajono savivaldybės taryba n u s p r e n d ž i a:

1. Perduoti penkeriems metams pagal panaudos sutartį neatlygintinai valdyti ir naudotis asociacijai Lietuvos Respublikos žemės ūkio rūmams, juridinio asmens kodas 135199748, Savivaldybei nuosavybės teise priklausančio Šilutėje, Lietuvininkų g. 17, esančio administracinio pastato 22,84 kv. m ploto dalį (pastato unikalus numeris 8897-1001-2013, bendras plotas 1072,93 kv. m, perduodama patalpa pažymėta indeksu 2-15, patalpos plotas 17,64 kv. m, su bendro naudojimo patalpomis, kurių pažymėjimai plane: 1-1, 1-2, 1-6, 2-1, 2-9, 2-10, 2-11, 2-12, 2-13, perduodamas plotas 5,20 kv. m).

2. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti Savivaldybės vardu sprendime nurodyto turto panaudos sutartį bei perdavimo ir priėmimo aktą.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Sigitas Šeputis

2018-09-

|  |  |  |  |  |
| --- | --- | --- | --- | --- |
|  V. Pozingis 2018-09- | Ž. Targonskienė 2018-09-18 | S.Dilertienė2018-09-18 | Z.Tautvydienė2018-09-18 | V.Stulgienė2018-09-18 |
|   Rengė Daiva Thumat, (8 441) 79 210, el. p. daiva.thumat@silute.lt 2018-09-18 |

 **ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL NEKILNOJAMOJO TURTO PERDAVIMO PAGAL PANAUDOS SUTARTĮ**

**LIETUVOS RESPUBLIKOS ŽEMĖS ŪKIO RŪMAMS”**

2018 m. rugsėjo 18 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perduoti penkeriems metams pagal panaudos sutartį neatlygintinai valdyti ir naudotis asociacijai Lietuvos Respublikos žemės ūkio rūmams, juridinio asmens kodas 135199748, Savivaldybei nuosavybės teise priklausančio Šilutėje, Lietuvininkų g. 17, esančio administracinio pastato 22,84 kv. m ploto dalį.* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](https://www.e-tar.lt/portal/lt/legalAct/TAR.D0CD0966D67F/ckBBEaqwJK) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu. Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=468562) *14 straipsnio 4 dalimi, Savivaldybės taryba priima sprendimus dėl savivaldybės turto perdavimo pagal panaudos sutartis.**Lietuvos Respublikos žemės ūkio rūmams pagal 2013-10-07 panaudos sutartį yra perduota Šilutės rajono savivaldybei nuosavybės teise priklausančio Šilutėje, Lietuvininkų g. 17, esančio administracinio pastato 22,84 kv. m ploto dalis. Panaudos sutartis baigiasi 2018-10-06. Lietuvos Respublikos žemės ūkio rūmai pateikė Savivaldybei 2018-09-03 raštą Nr. 1.05-0442 „Dėl panaudos sutarties pratęsimo“, kuriuo prašo atnaujinti panaudos sutartį.* |
| ***3. Kokių pozityvių rezultatų laukiama.*** |
| *Lietuvos Respublikos žemės ūkio rūmams bus perduotas nekilnojamasis turtas reikalingas nuostatuose numatytai veiklai vykdyti.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių aktų nereikės pakeisti ar panaikinti; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
|  *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Lietuvos Respublikos žemės ūkio rūmams; Šilutėje, Lietuvininkų g. 17.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga* [*pridedama.*](TUR07priedas.pdf) |

*Ūkio skyriaus Turto poskyrio vyriausioji specialistė Daiva Thumat*